Vino je dragoceni napitak, koji nas ispunjava svojom toplinom, pruža nam utočište za beg od nemira i poput pravog, sofisticiranog nektara obuzima čitavo naše biće, hrani ga i inspiriše. Uz čašu vina, razgovara se o važnim temama, potpisuju se poslovni ugovori, priča se o ljubavi, evociraju se stare i kreiraju nove uspomene, uz nezaboravne i dirljive pesme. Svako vino je samo po sebi posebno, drugačije i intrigira svojim ukusom, mirisom i bojom, zavodeći nas svakim gutljajem. Bez vina, prema mnogim misliocima, nema ni života. Poput parfema koji na svakoj koži ostavlja drugačiji trag, tako i vino na svojstven način obeležava našu dušu, menja naše poimanje ukusa i osećaj za lepo. Istina je, nisu sva vina ista.\nZapravo, odabir najboljeg vina u bilo kojoj kategoriji nije nimalo lak zadatak, jer svaki napitak ima svoju čar koja ga izdvaja od drugih i koja flertuje sa našim čulom ukusa na poseban način, poigravajući se aromama, mirisima i teksturom koju osećamo. Verovatno ste više puta čuli da je najbolje vino ono koje je duži niz godina sazrevalo, a koje sa sobom donosi pregršt tradicije i istorije, čije će nijanse sa lakoćom prepoznati samo pravi enofili.\nOkruženi lepotom Vojvodine i Fruške gore, vinarija Erdevik posvećena je kreiranju najboljih vina iz Srbije. Poznato je da je davne 276. godine zasađena prva loza u jednom od najlepših sela Srema, za vreme vladavine cara Proba. Klima Fruške gore, pitoma po svojoj prirodi, podsticala je razvoj vinogradarstva, ali i uživanja u vinu. Često se čuje naredna izreka da “vinograd traži slugu, a vino gospodara”, što će vam svaki vinogradar i potvrditi. Od svog osnivanja 1826. godine, od strane grofa Livija Odeskalkog, ugledajući se na tradiciju, poštujući podneblje na kojima se njihovi vinogradi nalaze, vinarija Erdevik stvara vina za budućnost, ostavljajući svoj pečat u nasleđu i tradiciji naše zemlje, kao i čitavog sveta.\nVino Omnibus Lector iz 2015. godine koje proizvodi vinarija Erdevik, osvojilo je prestižnu platinastu medalju i izvanrednih 97 poena na renomiranom globalnom ocenjivanju vina, Decanter World Wine Awards, dokazujući našu tvrdnju. Kako bi obeležili i proslavili ovaj poseban trenutak u svojoj istoriji, vinarija Erdevik je upravo predstavila “Platinum Collection”, limitiranu ediciju od samo 50 numerisanih kutija sa po jednom flašom Omnibus Lectora iz berbi 2015., 2016. i 2017. godine, od kojih svaka boca ima savršeno poreklo i potiče iz arhiva vinarije.\nU ovoj prestižnoj kolekciji, u kojoj se nalazi nagrađivano vino berbe iz 2015. godine, nalaze se i dva vina iz sukcesivne berbe, kako bi se stekao jasan utisak da je najveća vrednost ove vinarije kvalitet i neprevaziđeni prirodni potencijal njenih vinograda.\nUkoliko želite da ovo prestižno izdanje zauzme počasno mesto i u vašoj kolekciji vina, kao nešto najbolje što Srbija može ponuditi, znajte da je kolekcionarski paket Platinum Collection dostupan u ograničenom izdanju, a njegovu cenu možete saznati klikom na LINK.


NATO osvježio stranicu o odnosu sa BiH | BHRF Press\nNaslovnica Vijesti iz domovine NATO osvježio stranicu o odnosu sa BiH\nNATO osvježio stranicu o odnosu sa BiH\nProgram reformi predstavlja saradnju sa NATO, navodi se na NATO stranici. Stavka o ANP je obrisana, dok je dodato da BiH nastavlja saradnju.\nPrethodni članakTegeltija o vijesti da nam treba 100 godina da dostignemo EU: “Imamo stabilan rast”\nNaredni članakDijaspora nikad prije kući nije poslala ovoliko novca!


Đoković: Možda će mi se ostvariti želja da ostanem neporažen u celoj sezoni - SPORTSKI ŽURNAL\nNovak Đoković govorio o zamrzavanju ATP poena, Rolan Garosu, povratku na turnire…\nDa li očekujete da se sezona nastavi 31. jula kao što je najavljeno?\n- U ponedeljak ili utorak treba da se odluči o avgustu na ATP turu. Trenutno čujem da postoje jednake šanse i da se otkaže i da se igra. Međutim kako stvari stoje, ako se bude igralo na tvrdim podlogama u Americi, najverovatnije će se igrati pred praznim tribinama. Ja lično naravno ne znam koliko bih uživao u tome ali sam svestan da ima mnogo tenisera koji moraju da igraju da bi opstali, da bi mogli da zarađuju. Ako je to uslov u kome će se igrati profi tenis, svi ćemo prihvatiti i ići ćemo tamo.\nDa li će biti posebnih uslova?\n- Nadam se da će nama sportistima biti omogućen boravak u toj zemlji bez karantina i bez prevelikih ograničenja. Ne znam kako će sve to izgledati jer je situacija u Americi potpuno drugačija nego u ovom delu Evrope. Ovde deluje kao da su se stvari vratile u normalu ili jako blizu dok je tamo još vanredno stanje. Svi se nadamo da ćemo se vratiti profesionalnom tenisu brzo.\nRolan Garos je pustio u prodaju ulaznice za 20. septembar. To znači da je u ovom trenutku samo nedelju dana razmaka između Ju-Es opena i Garosa?\n- To je nešto što treba definisati jer je zapravo glavni problem imati dva gren slema u pet nedelja, u jednom mesecu. To je stvarno presedan ako se tako dogodi. Opet ne isključujemo ni mogućnost da ipak postoje 2-3 nedelje između ovih gren slemova. Postoji verovatnoća da će se Ju-Es open preseliti na neko drugo mesto i odigrati kasnije. Mada, teško je zamisliti Ju-Es open van NJujorka. Ali okolnosti su potpuno dručačije od bilo čega što smo ikada doživeli. Zato moramo svi da se prilagodimo i zajedničkim snagama nađemo rešenje.\nATP je zamrznuo svetsku listu a čini se da ste vi jedan od najoštećenijih ovakvom odlukom?\n- Svi su oštećeni. Kako god da okrenete, neko će biti oštećen, neka žrtva će biti podneta. Ne žalim se, okolnosti su kakve jesu. Kada se turniri vrate, biću na istoj poziciji i imaću jednake šanse kao bilo ko da se takmičim i osvajam poene i da ostvarim jedan od najvećih životnih ciljeva, da oborim Federerov rekord. Radiću na tome, ova dva meseca sam dosta igrao, bio aktivan. Lepo se osećam na terenu. Jako sam motivisan, radostan i uzbuđen što sam u Srbiji, što ću imati priliku da mesec ipo dana igram u regionu pred našim narodom i da delim teren sa prijateljima i mislim da će biti spektakl.\nPre prekida ste nanizali 18 pobeda u ovoj godini, ukupno 21 kada se računa kraj prethodne sezone. Da li ćete moći da nastavite ovu seriju, kada se tenis vrati na turnire?\n- Oni što sam rekao u Dubaiju, da mi je jedan od ciljeva da budem nepobeđen u celoj sezoni, izgleda da će mi se ostvariti Lepo sam rekao – kroz smeh je Nole podsetio na reči izgovorene posle trijumfa na ovom turniru, poslednjem koji je odigrao pre pauze. - Videćemo, sve će biti drugačije, nikada se ovako nešto nije desilo, da u sred sezone imaš četiri meseca pauze, a možda i više. Svi ćemo se potruditi da budemo u vrhunskoj formi kada se nastavi sezona, ali će nam trebati vremena da osetimo mečeve, da osetimo taj takmičarski naboj i sve ostalo. Trebaće nam vremena da se prilagodimo.


MANUEL RADOVANOVIĆ : Padeži u Srpskom jeziku\nI pored toga što je prošlo više od tri decenije kad sam u osnovnoj školi učio padeže iz tadašnjeg Srpskohrvatskog jezika, još uvek se sećam prijatne učionice, velike zelene table i nastavnice kako otvara novu kutiju sa kredama u boji. Zatim nam crta vozić; lokomotivu sa 7 vagona na tabli i traži od nas da i mi tako crtamo u naše sveske sa linijama. Na lokomotivi je pisalo padeži a na svakom vagonu koji su bili u različitim bojama pisao je jedan od 7 padeža. I svaki vagon je imao svoje mesto, lista padeža se nije mogla tek tako pisati i crtati nasumično. I svaki vagon je imao određeno pitanje čiji odgovor automatski stavlja svaku imenicu u poziciju padeža. Vozića se sećam, možda bi i vagone mogao nabrojati njihovim redosledom ali pitanja; njih sam zaboravio. Zato mi je drago da se bavim ovim postom i ponovo istražim padeže u Srpskom jeziku. Svi mi kojima je Srpski jezik ali i drugi jezici u okruženju maternji jezik; sa lakoćom i prirodno menjamo sve imenice kroz sve padeže iako većina nas nebi znala ni da nabrojati padeže u Srpskom jeziku. Jedino učenjem stranih jezika se ponekad dotaknemo samo nekih padeža kada za to imamo potrebu. Ukoliko ste stranac verovatno smatrate da su padeži u Srpskom jeziku užas, i da je to najteže naučiti. Za nas programere koji narednih dana nameravamo da programiramo funkcije mogu vam reći da imamo brigu i mnogo posla s obzirom na sva pravila ili još gore izuzetke u tim istim pravilima. Međutim, naše programersko razmišljanje ume da korak po korak i najkompleksnije stvari dovede do razumevanja, što u prevodu i za vas znači; postoje trikovi kako da se lako nauče i pamte padeži u Srpskom jeziku. Ali u svakom slučaju moraćete zasući rukave.\n( I pored trikova za učenje padeža u Srpskom jeziku čeka vas naporan rad )\nPrvo pitanje koje nam se postavlja jeste šta su to uopšte padeži? Ako pogledate Wikipedia-u, padeži su različiti nastavci iste imenske reči koji označavaju različite odnose u koje imenska reč stupa u rečenici.\nMada mislim da to jednostavnije definišu osnovne škole u Srbiji. Padeži su različiti oblici istih reči. U Srpskom jeziku ima 7 padeža. Za Engleski jezik kažemo da on skoro i da nema padeže. Istina je da ih ima 3 ali u Engleskom jeziku se reči ne menjaju po padežima, pa nama deluje kao da ih nema. Ali postoje načini kako se izražavaju padeži u Engleskom jeziku. Što se tiče Nemačkog jezika, on ima samo 4 padeža. Ali ako mislite da je 7 padeža u Srpskom jeziku mnogo; šta kažete za Mađarski jezik koji ima 18 padeža ili da vam kažem da su nekada postojali jezici koji su imali čak 68 padeža. Sve u svemu, 7 padeža neka bude neka sitnica za vas. Znači Srpski jezik ima 7 padeža i njima se ne menjaju samo imenice; nego i zamenice, pridevi i neki brojevi od 1 do 4. Padeži u Srpskom jeziku u su: nominativ, genitiv, dativ, akuzativ, vokativ, instrumental i lokativ. Obratite pažnju da se u Srpskom jeziku i množina imenica mora menjati po padežima. Padeži se uče tako što se pamte određena pitanja koja idu uz svaki padež osim vokativa. On nema svoje pitanje, nego umesto pitanja koristi samo uzvike. Ako znate pitanje za svaki oblik padeža tada ćete znati i pravilno promeniti reč u padežima, stime da odlično znate priloge i druge delove rečenica. Najbolje je da se prvo posvetimo svakom padežu po pravilnom redu kao što smo ih nabrojali, pre svega da bi ste ih bolje upoznali i razumeli.\nPadež br. 1 : Nominativ\nKao što vidite Nominativ je prvi padež u Srpskom jeziku kao i kod ostalih stranih jezika. Naziv za njega je nastao od latinske reči nominare što znači imenovati. On je takođe i osnovni oblik reči koji samo imenuje neku reč. To je nezavisan padež koji označava vršioca radnje, nosioca stanja, zbivanja ili osobine. U rečenici Nominativ je najčešće subjekat iako može da bude i deo imenskog predikata, dopunski predikativ, priloška odredba za način, pridevna dopuna, priloške odredbe za vreme, atribut i apozicija.\nOdgovara na pitanje Ko ili Šta?\nKnjiga je skupa. – The book is expensive. – Das Buch ist teuer.\nKnjige su skupe. – Books are expensive. – Bücher sind teuer.\nŠto se tiče programiranja funkcija koje vraćaju pravilan oblik nekog padeža; funkcija za Nominativ se ne programira jer ga imamo kao imenicu ili koristimo funkciju za pravljenje množine. Ako koristite rečnik sve reči koje pretražujete su u Nominativu ali im mogu biti dodati i drugi nastavci za druge oblike.\nPadež br. 2 : Genitiv\nKao što vidite Genitiv je drugi padež u Srpskom jeziku. Nastao je od reči genus što znači poreklo. Genitiv je zavisan padež koji iskazuje mnogo raznih odnosa, među kojima su pripadanje delu veće celine, odvajanje, udaljavanje, poreklo, vreme, osobinu itd. Genitiv je padež koji ima najviše značenja; 3 osnovna i ima čak 40 sporednih. On takođe ima najviše službi u rečenici kao npr. atribut, pravi objekat, nepravi objekat, logički subjekat, pridev, priloška odredba za vreme, priloška odredba za mesto, priloška odredba za način, priloška odredba za uzrok, priloška odredba za nameru, priloška odredba za izuzimanje, itd. Genitiv može da se koristi sa predlozima ili bez njih. Neki predlozi u Srpskom jeziku koji mogu da idu sa Genitivom su: blizu, ispod, ispred, iz, iza, iznad, kod, kraj, od, osim, pre, pored, posle itd.\nOdgovara na pitanje (Od) Koga ili (Od) Čega?\nTo je bio drugi deo knjige. - That was the second part of the book. - Das war der zweite Teil des Buches.\nTo su bili drugi delovi knjiga. - These were other parts of the books. - Dies waren andere Teile der Bücher.\nPadež br. 3 : Dativ\nKao što vidite Dativ je treći padež u Srpskom jeziku. Nastao je od reči dare što znači darivati. Dativ je zavisan padež koji označava namenu, pravac i cilj kretanja. U rečenici može da se upotrebljava kao nepravi objekat, indirektni objekat, onaj koji prima neku radnju, prisvojni pridev, atribut, u priloškim konstrukcijama, osoba koja doživljava neko određeno osećanje, itd. Predlozi koji idu uz Dativ su ka, nasuprot, prema, uprkos itd. Glagoli u Srpskom jeziku koji zahtevaju Dativ su činiti se, učiniti se, gaditi se, zgaditi se, smučiti se, pomagati, pomoći, prijati, ugoditi, smetati, ometati, svideti se, verovati, zavideti, radovati se, obećati itd.\nOdgovara na pitanje Kome ili Čemu?\nZadovoljan sam knjigom. - I am satisfied with the book. - Ich bin mit dem Buch zufrieden.\nZadovoljan sam knjigama. - I am satisfied with the books. - Ich bin mit den Büchern zufrieden.\nPadež br. 4 : Akuzativ\nKao što vidite Akuzativ je četvrti padež u Srpskom jeziku. Nastao je od latinske reči accusare što znači optužiti. Akuzativ je zavisan padež koji zavisi od glagola, prideva i priloga koji označava objekat radnje, pravac kretanja i mesto. U rečenici može da bude bez predloga i sa predlogom. Akuzativ može da označava pravi objekat, nepravi objekat, logički subjekat, prilošku odredbu za vreme, prilošku odredbu za namere, prilošku odredbu načina, prilošku odredbu pogodbe, prilošku odredbu dopuštanja, rekcijsku dopunu prideva itd. Prilozi koji idu uz Akuzativ su: kroz, niz, uz, za, među, nad, pod, pred, u, na, o, po itd.\nOdgovara na pitanje Koga ili Šta?\nOna čita knjigu. - She is reading the book. - Sie liest das Buch.\nOna čita knjige. - She is reading the books. - Sie liest die Bücher.\nPadež br. 5 : Vokativ\nKao što vidite Vokativ je peti padež u Srpskom jeziku. Nastao je od latinske reči vocare što znači zvati. Ponekad ga učenici zovu padež dozivanja. Pored Nominativa i Vokativ je nezavisan. Vokativ služi za dozivanje, skretanje nečije pažnje, obraćanje sagovorniku itd. Ovaj padež se uvek odvaja zarezom u rečenicama:\nNe odgovara ni na jedno pitanje nego u tu svrhu koristi neki uzvik kao npr. Hej, …\nHej čoveče! - Hey man! - Hey Mann!\nVratite se, ljudi! - Come back, people! - Kommt zurück, Leute!\nPadež br. 6 : Instrumental\nKao što vidite Instrumental je šesti padež u Srpskom jeziku. Nastao je od latinske reči instrument što znači sredstvo. Instrumental je zavisan padež koji najčešće označava sredstvo kojim se obavlja neka radnja. U rečenici može da bude i bez predloga i s predlogom. U rečenici može da označava sredstvo, društvo, način i stav sa kojim se vrši neka radnja. Zatim može da označava neprecizne odredbe mesta i vremena, dopunskim predikatom samo uz neke glagole i atribut. Predlozi koji idu uz Instrumental su među, pod, nad, pred, za, s(a) itd. Glagoli u Srpskom jeziku koji zahtevaju Instrumental su trgovati, baviti se, vladati, obilovati, upravljati itd.\nOdgovara na pitanje S Kim ili S Čim?\nDošao je sa knjigom. - He came with the book. - Er kam mit dem Buch.\nDošao je sa knjigama. - He came with the books. - Er kam mit den Büchern.\nObratite pažnju da u Nemačkom jeziku za padež Instrumental se koristi Dativ zbog priloga mit.\nPadež br. 7 : Lokativ\nKao što vidite Lokativ je sedmi i zadnji padež u Srpskom jeziku. Nastao je od latinske reči locus što znači mesto.Lokativ je zavisan padež koji uvek ide sa prilogom i on označava mesto na kom se nešto nalazi ali može da označava i nepravi objekat. U rečenici može da označava prilošku odredbu za mesto, prilošku odredbu za vreme, prilošku odredbu za način i nepravi objekat. Predlozi koji idu uz Lokativ su na, o, po, prema, pri, u itd.\nOdgovara na pitanja O kome ili O čemu, Na čemu, Po čemu, U čemu?\nStavila je novac u knjigu. - She put the money in the book. - Er hat das Geld in das Buch gesteckt.\nStavila je novac u knjige. - She put the money in the books. - Er hat das Geld in die Bücher gesteckt.\nОбјавио Manuel Radovanović у 23:00\nОзнаке: akuzativ, dativ, genitiv, glagoli, instrumental, jezik, lokativ, nominativ, padež, padeži, pridevi, prilozi, srpski, srpskohrvatski, srpskohrvatskom, srpskom, vokativ


Lagumdžija traži smjenu ministara iz SDA, Tihić protiv\nPredsjednik SDP-a BiH Zlatko Lagumdžija uputio je danas pismo predsjedavajućem Vijeća ministara BiH Vjekoslavu Bevandi u kojem traži da se pokrene postupak za smjenu ministara i zamjenika ministara iz SDA u Vijeću ministara.\n"Imajući u vidu da je budžet institucija BiH za 2012. godinu usvojen uz protivljenje SDA u svim institucijama BiH, te na osnovu javno iznesene volje te stranke, u skladu sa dogovorom lidera stranaka održanog 23. maja u Sarajevu i članom 15. Zakona o Savjetu ministara BiH pozivam Vas da pokrenete postupak za smjenu ministara i zamjenika ministara iz reda SDA gospodina Sadika Ahmetovića, gospodina Muhameda Ibrahimovića i Fuada Kasumovića", navodi se u Lagumdžijinom pismu.\nLider SDP-a u pismu navodi i to da će blagovremeno dostaviti imena novih kandidata za ministre i zamjenike ministara, a u skladu sa procedurama propisanim Ustavom BiH i Zakonom o Savjetu ministara BiH.\nLagumdžija je nakon sastanka otkrio da je Tihiću otvoreno rekao da očekuje da se SDA povuče iz Vijeća ministara, jer je glasanjem protiv budžeta i nedolaskom ministara Sadika Ahmetovića i Muhameda Ibrahimovića na sjednicu Vijeća ministara, poslala poruku da će blokirati sve promjene.


5 trikova uz koje će vaš dom uvek biti savršeno uredan i čist | Telegraf - Najnovije vesti\n30. oktobar 2018 | 15:33 » 15:47\nČesto nam se dešava da se mučimo sa organizacijom kućnih poslova\nSigurno imate prijatelje ili poznanike kojima se uvek divite kako uspevaju da imaju uvek sređen i organizovan dom i nije vam jasno kako i pored svih obaveza uspevaju da budu uvek dobro organizovani.\nUkoliko malo bolje posmatrate, videćete da se oni služe nekim trikovima i tehnikama koje uvek daju rezultate. Probajte da primenite neku od sledećih taktika organizovanih ljudi kojima se svi divimo na urednosti.\nNema izgovora i lenjosti\nNišta se neće srediti samo od sebe. Foto: Pixabay/klimkin\nUredni ljudi ne sede i ne gube vreme uzalud. Oni se trude da održavaju njihove domove čistim. Oni su itekako svesni da se kuća neće počistiti sama i da od sedenja i dangubljenja neće dobiti ništa. Ako dozvoljavate da se stvari nagomilaju pre nego se naterate da ih sredite samo još više otežavate sebi. Ovo će vam, oduzeti mnogo više vremena i izazvaće dodatni stres.\nNemojte da dozvolite da vam nestane sredstva za čišćenje. Uredni ljudi znaju koji proizvodi su dobri i nikada ne dozvoljavaju da im u kući ti proizvodi fale.\nNemojte da odlazite na spavanje ako niste sredili dom. Uredni ljudi misle da je najbolje da srede dom pre nego ga ostave za sutra. Oni peru sudove pre nego sednu da gledaju seriju ili film. Mnogi od nas sada imaju opciju da vrate propuštenu epizodu serije unazad pa zato i nema izgovora. Uredni ljudi će sve srediti pre nego odu na spavanje i to je njihova rutina.\nBez nereda na podu\nNema izgovora nego zasucite rukave. Foto: Pixabay.com\nNemojte da ostavljate stvari da stoje po podu. Sve od cipela preko torbi i kutija, sklonite sa poda. Mnogi od nas nisu ni svesni kolliko im takve stvari stvaraju nered dok ih jednom ne sklone. Svaak stvar treba da ima svoje mesto, a ničemu nije mesto na podu.\nManje je uvek više. Često čujemo tu izreku, ali opet pretrpavamo naše domove nepotrebnim stvarima. Imajte bolje čiste i prazne površine nego što ćete ih pretrpavati glupostima koje samo skuplajju prašinu - ništa više. Ukoliko već imate nered u kući setite se obavezno ad je manje više. Čisti prostori se lakše održavaju i sa njih se lako briše prašina. Nemojte da tražite izgovore već zasucite rukave.\nTagovi: čišćenje, kuća, Prašina, urednost\nJa 30.10.2018 17:20\nViše volim net od ručka. Hahah\nIzgubljena u vremenu 30.10.2018 17:20\nNe osećam se dobro kada je sve na svom mestu. Neću da živim - da bih čistila!Opušteno....\ntip top 30.10.2018 16:05\nKonačno par dobrih saveta, a posebno uvod. Kod mene je uvek čisto i sređeno, a znate zašto? Zato što nikada ne možete videti da nešto stoji :na stolicama, krevetima.... Sve je po ormanima i cipelarnicima, i nikakve glupe sitnice koje skupljaju prašinu ne stoje po vitrinama i policama. Ulaz, hodnik, trpezarija i kuhinja su pod pločicama bez tepiha, što olakšava posao. To je ono pravo.


NASTAVNICI I STUDENTI FCV UČESTVOVALI NA KONFERENCIJI O BEZBEDNOSTI AERODROMA - Megatrend Univerzitet\nNASTAVNICI I STUDENTI FCV UČESTVOVALI NA KONFERENCIJI O BEZBEDNOSTI AERODROMA\nNastavnici i studenti našeg Fakulteta za civilno vazduhoplovstvo učestvovali su na prvoj Konferenciji o bezbednosti aerodroma (Airport Security Convention and Exibition – ASCE) koja je pod pokroviteljstvom Aerodroma “Nikola Tesla”, održana u Beogradu 19. i 20. decembra.\nOva konferencija okupila je skoro 500 domaćih i inostranih delegata, među kojima se nalaze i predstavnici iz oko 100 kompanija vazduhoplovne i bezbednosne industrije. Učesnici su tokom trajanja konferencije imali priliku da, pored prezentacija i panel diskusija posvećenih bezbednosti aerodroma, obiđu i izložbeni prostor sa štandovima sponzora, gde su bili u mogućnosti da se bliže upoznaju sa delatnostima pojedinih kompanija.\nTeme konferencije bile su posvećene najaktuelnijim novostima i inovacijama u oblasti bezbednosti aerodroma, regulatornom okviru u cilju zaštite bezbednosti, kao i predstavljanju aktivnosti međunarodnih vazduhoplovnih i bezbednosnih kompanija.\nStudenti Megatrend univerziteta na Konferenciji o bezbednosti aerodroma imali su priliku da vide kako funkcionišu najsavremeniji bezbednosni uređaji na aerodromima kao što su: specijalni termovizijski dronovi i kamere, 4k kamere, body skener, najnoviji skener za pregled prtljaga, skener za detekciju metala i druge. Takođe, studenti su upoznati sa značajem bezbednosti aerodroma i najsavremenijom opremom koja se koristi u cilju bezbednosti putnika, kao i najvećim izazovima u ovoj oblasti. Studenti su imali priliku da odslušaju predavanja eminentnih ličnosti iz oblasti bezbednosti aerodroma, kao i da postave pitanja učesnicima i panelistima.\nTags : Fakultet za civilno vazduhoplovstvoFCVKonferencija o bezbednosti aerodroma


Evidencija radnog vremena i kontrola pristupa | sistemi naplate karata, pešačke barijere\nProizvodnja i ugradnja identifikacionih sistema\nKompanija Digital Logic bavi se projektovanjem, proizvodnjom, implementacijom i održavanjem autonomnih identifikacionih sistema i sistema kontrole pristupa.\nEvidencija radnog vremena, kontrola pristupa prostorijama i objektima, projektovanje i izrada pristupnih barijera, kontrola rada na mašinama, projektovanje i izrada jedinstvenih namenskih sistema po narudžbini kupaca, praćenje vozila, hotelski i biletarski sistemi, samo su deo poslovanja naše kompanije.\nKoristeći naše sisteme sigurni ste da ste dobili proizvod 100% dizajniran, projektovan i proizveden u Srbiji, za razliku od većine sličnih proizvoda drugih kompanija koje koriste robu iz uvoza.\nDigital Logic je kompanija čija je delatnost zasnovana na 50 godina iskustva u radu sa elektronskim sistemima.\nSvoje poslovanje prvobitno je otpočelo kao servis elektronske opreme, konstantno radeći na razvoju inovativnih rešenja, što je vremenom dovelo do formiranja prepoznatljivog domaćeg brenda elektronskih uređaja D-Logic.\nDigital Logic trenutno ima poslovnu saradnju sa više od 200 kompanija u Srbiji i inostranstvu i oprema više od 1000 vozila D-Logic sistemima. Neki od poslovnih partnera su poznate svetske kompanije: italijanski Fiat, francuska Veolia, britanska Arriva i izraelski Kavim. Pored prodaje u zemlji i regionu, Digital Logic uređaji izvezeni su i u preko 60 država sveta.\nEvidencija vremena – NFC beskontaktni čitači i identifikacione kartice za evidenciju radnog vremena. Napredni grafički izveštaji i opcije, za lakši rad HR službi.\nBiletarski sistem – prodaja, evidentiranje i poništavanje papirnih karata i beskontaktnih kartica uz kontrolisani pristup sportsko rekreativnim i drugim objektima.


Press Općina Maglaj / 20.08.2019\nZavršna svečanost povodom realizacije projekta ljetne škole maternjeg jezika za djecu i mlade iz dijaspore „Kako se piše Domovina“ održana je danas, 20. avgusta 2019. godine, u prostorijama JU Opća biblioteka Maglaj. Ovim projektom se nastojalo pomoći djeci i mladima koji dolaze u Bosnu i Hercegovinu tokom godine, posebno tokom ljeta, da nauče ili obnove svoje znanje maternjeg jezika. Događaju su prisustvovali predstavnici projekta "Dijaspora za razvoj” Zlatan Musić i Admira Tahirović, načelnik općine Mirsad Mahmutagić i predstavnica Ministarstva za ljudska prava i izbjeglice BiH, Jasmina Alibegović Hrustanović. Potom je uslijedio zabavni program za djecu s podjelom diploma, nakon čega je upriličeno neformalno druženje gostiju.


Dan online - Politika: - 2019-12-13\nPolitika - datum: 2019-12-12 AMBASADOR CRNE GORE U FRANCUSKOJ RAZGOVARAO SA PREDSJEDNIKOM TE ZEMLJE Ivanišević predao akreditive Makronu\nAmbasador Crne Gore u Francuskoj i Kneževini Andori Ivan Ivanišević uručio je akreditivna pisma francuskom predsjedniku Emanuelu Makronu i koprincu Andore Žoanu-Enriku Vivesu i Sisiliji, saopšteno je iz Ministarstva vanjskih poslova.\nKako su naveli iz tog vladinog resora, ceremoniji su prisustvovali ministri vanjskih poslova Francuske Žan Iv L'Drijan i Andore Marija Ubah Font.\nIvanišević je prenio poziv Makronu da posjeti Crnu Goru, navodeći da se ove godine navršava 140 godina od uspostavljanja diplomatskih odnosa Crne Gore i Francuske. Makron je ocijenio da taj jubilej zaslužuje da bude adekvatno obilježen.\nIvanišević se kratko susreo i sa šefom diplomatije Francuske, koji je potvrdio zainteresovanost da posjeti Crnu Goru.\n– U tom kontekstu, Ivanišević je ocijenio da bi razmjena posjeta na ministarskom nivou, deset godina nakon potpisivanja Mape puta za snaženje bilateralnih odnosa, bila i poruka partnerstva i prilika za definisanje daljih pravaca saradnje.\nTokom razgovora sa Font, razmijenjena su mišljenja o perspektivama za unapređenje međusobne saradnje u oblastima od zajedničkog interesa– navodi se u saopštenju.\nKako su naveli iz ministarstva, Font je prenijela poziv ministru vanjskih poslova Crne Gore Srđanu Darmanoviću da posjeti Andoru.\nDošlo do zastoja na putu ka EU\nSkupština počiva na korupciji\nEU broji samo suštinski napredak\nTroškove nesavjesno evidentirali\nMarković kod pape\nFale rezultati za suštinske promjene\nSocijalisti čekaju Pribilović\nFokus na vladavini prava\nPreletači da krivično odgovaraju\nIvanišević predao akreditive Makronu\nUslovno na reviziju pravilnosti\nNapustili odbor zbog zakona o crkvi\nDali milion za varijabile pa im falila dva miliona za plate\nUsvaja se pet zakona, ključna lustracija\nPredao se pa negirao zločin\nProvjeravaju DNK pomoraca\nBrodovi iščupali bitve i dio pristaništa\nVećinu stanova daju za 1.100 eura po kvadratu\nUkupna ocjena na tromjesečju 4,13\nBigović pred timom vještaka\nNemaju garanciju od 100.000 za vakcinu\nPokušali nastavak gradnje malih elektrana


Veruović o atentatu na Đinđića: Nas 9 je videlo treći metak, suprotno zvaničnoj istrazi! | Web-Tribune.com\nHome / TEMA DANA / Veruović o atentatu na Đinđića: Nas 9 je videlo treći metak, suprotno zvaničnoj istrazi!\n5. septembra 2014.\tTEMA DANA Leave a comment\nU knjizi „Treći metak“, koju je napisao sa novinarom Nikolom Vrzićem, Đinđićev telohranitelj, Milan Veruović, i sam ranjen prilikom atentata na premijera, opisuje kroz šta je sve prošao kad je kao i svi drugi svedoci sa lica mesta trvdio da se pucalo sa dve strane i da istraga hoće nešto da sakrije.\n– Čeda Jovanović me je odmah pozvao i pitao da li sam normalan, jer rušim zvaničnu verziju atentata i hoću da oslobodim Đinđićeve ubice – kaže Milan Veruović, u emisiji „Goli život“.\n– Nisu slučajno još uvek državna tajna iskazi koje smo svi dali Koraćevoj komisiji, pošto poto hoće da se dokaže da je jedina istina ono što je nekoliko sati posle atentata saopšteno na televiziji, a što je potom potvrđeno u istrazi i na sudu. Ali, ostaje pitanje: ako su odmah znali ko je ubio Đinđića, zašto nisu to ranije sprečili? Očigledno još nije vreme da se sazna puna istina. Tobožnji Đinđićevi naslednici objavili su da je on stradao u mafijaškom obračunu, a ne u političkom atentatu. Pored takvih prijatelja, Đinđiću nisu bili potrebni drugi neprijatelji. Zato se i krije politička pozadina, zavere, protiv predsednika srpske Vlade.\nVeruović u emisiji „Goli život“ prvi put govori da je odrastao sa Miloradom Ulemekom Legijom i da ga je Đinđić poslao uoči petog oktobra, da vidi šta smera.\n– Videli smo se u kafeu „Firma“, pored Politike, i rekao mi je da Slobodan Milošević ostaje njegov vrhovni komandant i da je to neraskidivo bratstvo u krvi – nastavlja Veruović.\n– Pretio je da će nas sve počistiti sa ulice i da poručim svom šefu Zoranu Đinđiću da se čuva. Međutim, kad su događaji krenuli drugim tokom, otišao sam sa Đinđićem na sastanak sa Legijom u ulicu Admirala Geprata, tačno na mesto odakle je Đinđić posle ubijen. Ni Legija, ni Surčinci, ni Zemunci, nisu bili nikakvi junaci petog okrobra, već su samo tražili priključak sa novim vlastima. Đinđić nije ni znao ko je Dušan Spasojević, ali neki iz njegove okoline jesu i oni su pravili dilove sa mafijom za sebe, a ne za državu. Kad sam posle Bagzijevog pokušaja atentata , na autoputu, kod hale „Limes“, otišao u policiju, umalo mene nisu uhapsili, pošto su već rešili da puste Bagzija. Na dan atentata bilo je dogovoreno da Zoran tog dana ne dolazi na posao, ali mi se u pola dvanaest javio da, ipak, dođemo po njega, jer treba da primi švedsku ministarku Anu LInd. Uvek smo u kolima razgovarali, ali tada, prvi put, nismo progovorili nijednu reč. Sedeo je pozadi i čitao novine. Pogođen je kad sam mu dodao štaku, dok sam zatvarao vrata na kolima. A, onda sam i ja pogođen. Sa zemlje sam video kako je treći metak okrznuo zid zgrade Vlade. To su videli svi prisutni, njih devetoro, bez obzira što je to suprotno zvaničnoj istrazi.\nTags atentat Đinđić istraga metak Veruović\nPrevious Ledene ruke i stopala mogu biti signal za pojedine zdravstvene probleme, evo i koje..\nNext NATO formirao udarni antiruski korpus sa 25.000 vojnika!


Sindikata Uprave policije: Brutalan napad na policiju i zaštitare\n"DOGAĐAJ KOJI NIKOM NE SLUŽI"\n"Nimalo nas ne raduje ta činjenica, ali očekujemo reagovanje nadležnih institucija za otkrivanje vinovnika ovog nemilog događaja i zahtijevamo kažnjavanje svih onih koji su fizički nasrnuli na policijske službenike"\n2748 pregleda\t7 komentar(a)\nSa utakmice Sutjeska - Budućnost, Foto: Milan Šapurić\nSindikata Uprave policije Crne Gore reagovao je povodom, kako su naveli, "brutalnog napada na policiju i zaštitare" od strane navijača FK Budućnost nakon fudbalske utakmice u Nikšiću.\nNaveli su da je povrijeđeno šest policajaca.\n"Sindikat Uprave policije izražava ogorčenje povodom napada na policiju a posebno neslaganje sa načinom iznošenja nekih činjenica od pojedinih nevladinih institucija koje su, nemile scene koje su sinoć viđene, veoma loše okarakterisale, a posebno u dijelu postupanja policije prilikom intervencije. Ne poštujući ni minimum građanskih prava koji treba da ima svaki policajac, odmah su pozvali na hitno utvrđivanje odgovornost policijskih službenika koji su u ovom događaju bili napadnutih", navodi se u saopštenju.\nNavode da je takvo "reagovanje i poziv na ispitivanje postupanja policijskih službenika postala navika koja ni malo nema pozitivnu reakciju".\n"A samim tim se stvaraju negativne predrasude prema policiji. Na ovaj način se se povređuju sva prava policijskih službenika, što nećemo dozvoliti. Od ranije je poznata činjenica da su “Varvari” - navijači podgoričkog kluba Budućnost, i ranije izazivali sukobe na sličnim utakmicama. Ovaj događaj nikome ne služi jer, na žalost, i među navijačima ima povrijeđenih. Nimalo nas ne raduje ta činjenica, ali očekujemo reagovanje nadležnih institucija za otkrivanje vinovnika ovog nemilog događaja i zahtijevamo kažnjavanje svih onih koji su fizički nasrnuli na policijske službenike".\nIz Sindikata navode da su u posljednje vrijeme "sve učestaliji napadi na policiju".\n"Radi zaštite intregriteta službenika Uprave policije, Sindikat Uprave policije će u konkretnom slučaju policijskim službenicima pružiti svu pravnu i drugu potrebnu pomoć kao i drugim kolegama kojima ona bude potrebna", zaključuje se u saopštenju.\npolicijaBudućnostSutjeskaNikšićVarvariSindikat Uprave policije\n19.04. 14:51 h\t74\t86222\n19.04. 12:18 h\t762\t84317\n19.04. 15:16 h\t404\t51566\n19.04. 13:00 h\t1095\t43914\n19.04. 14:57 h\t1284\t42008


Otvaranje jos jedne pausalne agencije\n[ http://www.elitesecurity.org/t506858 ]\n[ Jorgovan88 @ 31.07.2021. 23:29 ] @\nPozdrav. Otvorio sam pausalnu agenciju - posao lepo ide i mogu da obezbedim sebi puno klijenata... Interesuje me kad dodjem do momenta da sam blizu 6.000.000 din da li bi bilo pametno resenje da na istoj adresi moja supruga otvori agenciju koja ce biti skoro ista kao moja - naravno drugo ime - i onda da ona fakturise sve sto meni limit ne dozvoljava. Ili da otvori na drugoj nekoj adresi. Da li bi ovo bio problem?\nDa li je ovo uopste pametno, legalno, izvodljivo??\n[ Living Light @ 31.07.2021. 23:40 ] @\nOdakle taj limit od 6 Mil ???\nDaj neki dokument...\n[ pctel @ 31.07.2021. 23:49 ] @\n[ pctel @ 01.08.2021. 00:01 ] @\nU poreskom postupku postoji nesto sto se naziva nacelo fakticiteta. Ukratko, ako poreska uprava na bilo koji nacin otkrije da je radnja fakticki tvoja i da supruga uopste ne ume da radi to sto tvrdi da radi (ili da ume, ali ne radi, nego radis ti) tada ce da obracuna dodatno celokupan porez i doprinose na ukupan prihod obe radnje (sto bi bio veoma visok procenat prometa) plus da podnese nisam siguran krivicnu ili prekrsajnu prijavu, zavisi od prometa. Sa druge strane, uvek postoji nada da radnici poreske uprave nece umeti to da otkriju, da niko od komsija ili klijenata nece da im dojavi i da ce da ih mrzi da otkrivaju poreske prekrsaje i krivicna dela. Moje licno iskustvo, poznajem osobu koja je nesto petljala malo preko limita i kazna je bila milion dinara.\n[ Living Light @ 01.08.2021. 00:07 ] @\npctel, u pravu Si!\n[ Jorgovan88 @ 01.08.2021. 00:11 ] @\nA sta ako bi bila druga delatnost - druga sifra delatnosti??\nJa ne znam kako ce oni da utvrdjuju da li ona zna to da radi ili ne a i ja mogu uvek da je pripremim.\n[ Java Beograd @ 01.08.2021. 14:17 ] @\nJorgovan88: Ja ne znam kako ce oni da utvrdjuju da li ona zna to da radi ili ne a i ja mogu uvek da je pripremim.\nNeće to oni da utvrđuju. Niti imaju višak zaposlenih, niti ko iz poreske uprave to ume, može, zna, hoće da radi.\nAli, zakon je zakon. Lepo piše, crno na belo.\nDal' će neko da cinkari, ili će možda da se desi neki drugi poreski problem, pa će neki službenik da traži firmu po adresi ... pa da nađe dve (!) iz iste delatnosti i eto problema.\nDakle, 99% - da neće biti problema.\nMoje lično, nestručno, laičko mišljenje je da je najbolje da se registruje agencija na drugoj adresi.\n[ pctel @ 01.08.2021. 16:34 ] @\nDovoljno je da dodje kontrola kod zene, da je krenu ispitivati nesto o procesu rada, normativima, utrosku materijala, ili o nekom nekom kupcu/dobavljacu koji im je sumnjiv i ona odgovori naprimer "nemam ja o tome pojma, to moj muz radi a samo se fiktivno radnja vodi na mene" :D\nI uopste, nebitno, pitanje je bilo da li je legalno izvodljivo, odgovor je da nije i da ako ikada budete otkriveni moze da vas kosta veoma skupo.\n[ dejanet @ 01.08.2021. 17:17 ] @\nPa to sa dve "povezane" radnje se valjda vidi po istim klijentima, fakturama koje impliciraju istu ili slicnu sifru delatnosti i slicno, a ne po normativima i procesom rada ili da li vlasnik zna da odgovori na pitanja o kojima u 99% slucajeva ne zna ni sam poreski sluzbenik.\n[ pctel @ 01.08.2021. 22:41 ] @\nNe. Ako 2 od 100.000 pausalnih radnji u srbiji imaju iste klijente poreska uprava to nikako ne moze znati. Nego upravo onako kako sam rekao - dodju u slucajnu proveru i primete da vlasnica kao da je pala sa marsa, ne zna ni sta radi, ni kako, ni za koga. Tada inspekcija nece izacinodatle dok ne rascivija sta se tu dogadja.\n[ Jorgovan88 @ 02.08.2021. 09:56 ] @\nKontaktirao sam pausal.rs i oni su mi rekli da nema problema samo je bitno da ja ne fakturisem nikad njenim klijentima ni ona mojim ;-)\nZnaci ako smo Java developeri oboje (kao oboje) onda ce poreska da dodje i da pocne da je ispituje koji IDE koristi, kako poziva funkcije klase, kako se tacno radi nasledjivanje, for petlja , for each petlja... ...kako da nece.\n[ whitie2004 @ 02.08.2021. 15:13 ] @\nRacunaj da ce uvek (bas uvek) uz veliku lovu da se pojave drzava, politicari i mafijasi da te za malu proviziju (reket) cuvaju od problema. Nije da oni imaju neki razradjeni sistem nalazenja srecnih dobitnika, vec postoji armija dokolicara koji 'tipuju' ...\nTrenutno bi ti preporucio registrovanje firme u Tutinu. Drzava blagonaklono gleda na to i vise stotina firmi je gore registrovano jer .... vole cist planinski vazduh. Ima nekih dobrih strana i registracija u Palm Springsu .... Nema pravila ... a i menjaju se cesto!\n[ dejanet @ 02.08.2021. 18:27 ] @\n"Ne. Ako 2 od 100.000 pausalnih radnji u srbiji imaju iste klijente poreska uprava to nikako ne moze znati..."\nNemas 2 od 100*10^3, nego 2 radnje na istoj adresi.\n[ pctel @ 03.08.2021. 05:26 ] @\nCovek je pomenuo da ista adresa nije uslov. Slazem se da bi ista adresa olaksala poreskoj otkrivanje fakticiteta, ali nije da se to ne moze desiti i u slucaju razlicite adrese.\n[ mjanjic @ 03.08.2021. 11:27 ] @\nPa može da registruje firmu i u Estoniji uz e-residence, međutim onda će da ima "malo" peripetija oko povlačenja tog novca na račun u Srbiji.\n[ pctel @ 05.08.2021. 06:50 ] @\nDaj malo potpunije informacije ako vec predlazes - koliko iznosi pausalni porez u estoniji, sta je sa doprinosima, ima li dodatnih troskova, koliki je limit prometa.\n[ djoka_l @ 05.08.2021. 07:20 ] @\nJa se dosta razumem u poreske propise, ali nikada ne bih ni pokušao da osporavam ono što PCTEL napiše na istu temu.\nSva diskusija je, Jorgovane, posle prvog pctel-ovog posta bespredmetna.\nTime što formiraš "fiktivnu" agenciju, da bi bio ispod crte, činiš poreski prekršaj.\nSada, da li ćeš proći ispod radara, ili ne, zavisi od tvoje sreće. Spremi milion dinara za kaznu, ako te uhvate.\nA i zatvor je za ljude.\n[ Ivan Dimkovic @ 05.08.2021. 09:23 ] @\n+1 za pctela..\nUzgred, otkrivanje ovakvog stanja je trivijalno cak i za pripravnika u poreskoj inspekciji.\n- 9 AM: dolazi na posao, pritiska dugme za kafu\n- 9:15 AM: na terminalu pravi upit da mu na "njegovoj" opstini izbaci listu pausalaca koji rade istu delatnost na istoj adresi (jos ako imaju isto prezime), godine osnivanja\n- 9:20 AM: identifikacija najblizih kandidata na osnovu statistickih podataka koje poreska ima (o opstini, delatnosti, itd.)\nKarikiram ali npr. Djole Peric i Marina Peric, na adresi 100 Velikih Sisarki u Malom Brdu - gde je Djole serviser bele tehnike 20 godina, Marina bila zaposlena u hotelskoj industriji do prosle godine kada je odjednom i ona postala serviser sa svojom agencijom... to bi otprilike iskocilo crveno sa animiranim fontom :-)\nOK, malo ko je ovoliko nesmotren ali ni mnogi "mnogo pametniji" planovi nisu nista bolji.\nAli dalja provera se verovatno nece desiti zato sto je dobitak mali, zato sto sledeci korak zahteva ljudski (skup) rad da li je u pitanju cist posao ili ne, sto u slucaju mnostva pausalaca znaci puno posla za relativno malu kintu.\nPoreske uprave su u "drzavnom poslu" najblize najsurovijem slobodnom trzistu: njihov posao je donosenje prihoda drzavi, sve sto rade se lako meri (kintom) i zbog toga se ponasaju vrlo racionalno cak i ako se u sve uracuna neka eventualna korupcija. Znaci, fokusiraju se na najlukrativnije izvore prihoda - sta god da su, pretpostavljam kojekakve mahinacije sa alkoholom i cigaretama i sl.\nSto znaci da su muz i zena koji posluju tu nesto malo vise od limita verovatno nezanimljivi.\nZnaci sve OK?\nMozda, mozda ne - to je na svakom da odluci ko se sprema. Poreska ima dugu memoriju, ako nekoliko godina za redom bivas na vrhu liste "za proveriti" to se moze i desiti. Kao oni "frilenseri" jbg, jednog dana mozda nekome bas dodje da se okomi na frifrizere, frimasere, frijavaprogramere...\nSve se uvek svodi na isto pitanje: da li se isplati takav rizik.\nA to nije pitanje za forum, vec samo za aktere u tom poslu.\n[ Predrag Supurovic @ 05.08.2021. 09:56 ] @\nA šta ako muž i žena, brat i sestra, dva brata, ma bilo kojih više osoba koji žive na istoj adresi zaista rade iste poslove i svako registrovao paušalnog preduzetnika?\nOni su de fakto kriminalci?\n[ Java Beograd @ 05.08.2021. 10:41 ] @\n[ djoka_l @ 05.08.2021. 10:50 ] @\nKriminalac je onaj koji procenjuje da će da pređe limit od 6 miliona godišnje, pa osniva još jednu fiktivnu paušalnu firmu.\nJorgovan je JASNO rekao, njegova žena nije paušalac, on bi hteo da ima dve firme kako bi ne bi prešao limit.\nZato postoji sud.\n[ djoka_l @ 05.08.2021. 10:56 ] @\nUzgred, jednom sam napravio poreski prekršaj.\nDobio poziv za sud, pogledam u zakon, za prekršaj za koji sam optužen, kao odgovorno lice firme, zreo za kaznu od 100,000 do 1,000,000\nJa se smrzo. Pokupim svu dokumentaciju, popričam sa sudijom i DOKAŽEM da prekršaj jeste postojao, ali nisam time ni na koji način utajio porez, ili zavrnuo državu.\nSudija mi prekvalifikuje delo i prođem sa pismenom opomenom i da platim trošak suđenja (mislim da je bilo 6,000 dinara).\nOvde neko priča o SVESNOJ NAMERI da prevari poreske organe.\n[ Jorgovan88 @ 05.08.2021. 11:15 ] @\nSta ako bih ja nju stvarno naucio da radi moj posao i ona pocne da radi taj isti posao u svojoj firmi. Da li bi to onda bio prekrsaj? Sta bi se tada desilo? Pitanje ce uvek biti kako ce poreska da zna i kako da utvrdi da li moja zena zna da radi taj posao ili ne kad verujem da 99% ljudi u poreskoj i ne zna nista u vezi posla koji radim. To mi nikakao nije jasno.\n[ djoka_l @ 05.08.2021. 11:37 ] @\nA šta ako napraviš doo pa zaposliš koga hoćeš i ne brineš za limit?\nKada i ako budeš dostigao limit od 6 miliona deset puta ćeš da razmisliš da li želiš da rizikuješ.\nJednom mi je u bivšu firmu stigao NDA (non-disclose agreement) od druge firme koja je htela da nas angažuje na nekom projektu. Uglavnom, u NDA je pisalo, otprilike, da ako neka informacija procuri, mogu da mi naplate 100,000 evra kazne. Ja odbijem da potpišem. Onde me ta druga firma pita, sa čuđenjem, zašto odbijam, kada je to njihov standardni NDA koji potpisuju sa svakim. A ja im kažem "to možda potpisuje onaj ko nema 100,000 evra na računu, ja imam!"\nDrugi put mi neka firma koja mi je prodavala sokove, kafu i slične gluposti, traži da joj za buduće isporuke dostavim potpisanu blanko menicu. Ja im kažem da ne dolazi u obzir, oni opet začuđeni. Kažem im, ja ću sve unapred da platim, ništa ne uzimam na veresiju, a od mene blanko menicu mogu samo da sanjaju.\nStvar je u tome da se proceni odnos između dobiti i rizika gubitka. Onda vidiš da su nekad potencijalne dobiti mnogo manje od realnog potencijanlog gubitka.\n[ dejanet @ 05.08.2021. 12:10 ] @\n^ Da, ovo je dobar savet.\n[ Jorgovan88 @ 05.08.2021. 12:33 ] @\nRazmisljao sam i o DOO-u ali ne znam da li mi tada za kancelariju treba neki poseban objekat - dva toaleta, protivpozarni aparat, plan evakuacije itd??? Mozda je jednostavno preveliko cimanje osnivati DOO a raditi iz kuce tj iz svoje sobe...\n[ djoka_l @ 05.08.2021. 12:45 ] @\nMa specijalni uslovi ti trebaju, otprilike, ako prodaješ prehrambenu robu, ako planiraš da otvoriš apoteku, lekarsku ordinaciju i nešto slično, veoma specifično.\nDa li prodaješ hamburgere? Ne? Onda može i stan, soba u stanu, poštansko sanduče...\n[ Jorgovan88 @ 05.08.2021. 13:08 ] @\nNema sta. Ja radim usluge preko interneta. Nisam programer.\nNemam nabavku robe, lager, proizvodnju, otpad, masine.\nJedino imam kompjuter i net :)\nVidecu onda kako bi izgledao DOO u mom slucaju\n[ djoka_l @ 05.08.2021. 21:18 ] @\nMogu samo da ti poželim da i ostvariš prihode preko 6 miliona.\nJa zaista volim da čujem da je neko uspeo u privatnom biznisu.\nNe znam koliko si blizu te cifre, ali ako nisi ne moraš da žuriš...\nPaušalci imaju gomilu prednosti u odnosu na doo, doo da osnuješ onda kad ti se biznis razvije.\n[ pctel @ 05.08.2021. 23:48 ] @\nMislim da ako dobro poznaje proces rada, naplate, fakturisanja, materijale koji se koriste, ako zna najosnovnije o svakom svom klijentu, ako se moze snaci po papirima ko je platio, ko duguje, ako posao koji se zatekne nedovrsen u radnji zna objasniti sta je i za koga je - tada je poreskoj prakticno "dokazala" da zaista jeste preduzetnik. Nasuprot tome, ako na polovinu pitanja koja bi pravi preduzetnik morao znati odgovor ona ne zna, pritezace je dok ne prizna. Poreska ima obicaj daispituje unakrsno, trazi neki papir za koji zna da nemas, a tisamo treba da kazes da to nemas i ne treba da imas, a ako krene da trazi i lista po papirima, sopstvene papire ne prepoznaje na pogled nego cita da li je to to - onda je dokazala da nije preduzetnik. Kao sto vidis, ja od pocetka zastupam ideju da ce ona sama da se oda da nije preduzetnik, a ne da ce neki sofisticirani softver u poreskoj da je otkrije.\n[ Ivan Dimkovic @ 05.08.2021. 23:56 ] @\nOno sto ljude cini kriminalcima je ono sto rade, a ne kako to izgleda.\nAko su ti ljudi preduzetnici, svako ima svoju firmu - moze njih 5 komada da bude na istoj adresi i da pausale.\nAli to, takodje, vrlo verovatno izgeda skroz cisto ako bi neko u poreskoj imao razlog da radi provere. Cak i da ne izgleda, to postaje jasno posle prvog poziva.\n[ Predrag Supurovic @ 06.08.2021. 10:55 ] @\nPraksa nam je pokazala da u Srbiji nije to baš tako. Ovde si kriminalac po definiciji i moraš da dokazuješ da nisi.\nSasvim uobičajena poslovna praksa se proglašava kriminalnom i sankioniše.\nDa podsetim samo na masakr nad preduzetnicima koji je sproveden. Preduzetnici su postali nepoželjni i rizični za poslovanje. Firme ih sada izbegavaju. Samo zato što su preduzetnici.\n[ mjanjic @ 07.08.2021. 00:53 ] @\nDa, a sa druge strane imamo fantomske firme sa adresom na kojoj je stan u kome nije firma, nego neki stanar koji nema veze sa tom firmom, istaknute table na vratima nema, itd.\nI takva firma se npr. javi za neki tender koji je raspisala država, pa još i bude "najpovoljniji ponuđač".\n[ pctel @ 07.08.2021. 09:43 ] @\nPreduzetnici su sami napunili gace i zavukli se u misiju rupu, ne da ih niko nije masakrirao, nego ih nije ni popreko pogledao. Zakonske promene su samo sasekle krila inspekcijskim organima, definisuci sta moze da se smatra laznim preduzetnikom, a sta ne moze. Pre toga je sve moglo da se smatra laznim preduzetnikom, ako je inspektor tog dana ustao na levu nogu. Jos uvek nisam cuo da je kaznjen ijedan preduzetnik, naprotiv, svi koje znam rade punom parom i to na primer delatnost gradjevinarstvo, gde se podrazumeva da radis na lokaciji narucioca, da ti on odredjuje radno vreme, da radis sa materijalom koji je njegovo vlasnistvo, da po vise meseci radis za jednog narucioca ako gradi zgradu ili kompleks zgrada, da ti za to vreme svi prihodi stizu od jednog narucioca, da moras da pitas narucioca mozes li na godisnji odmor sad,ili kad njemu nije hitno da se radi i tako dalje, vecina koje znam teoretski bi mogla da padne na svakom kriterijumu samostalnosti, a u praksi ih niko ne dira. To sto si ti od straha napunio gace je tvoj licni problem, neki drugi su nastavili da rade sve kao i pre, ne trepnuvsi zbog zakonskih promena.\n[Ovu poruku je menjao pctel dana 07.08.2021. u 15:02 GMT+1]\n[ Jorgovan88 @ 07.08.2021. 20:03 ] @\nJa sam firmu osnovao jer su u jednom momentu freelanceri postali teski kriminalci - verovatno najgori u drzavi. Pa posto nisam hteo da budem deo te "bande-mafije" onda sam otvorio firmu i postao PR narocito kada sam video kakvu su Pirovu pobedu ostvarili Pogacar i njegov tim...\nKao sto tada nisam hteo da budem kriminalac ne zelim ni sad a narocite ne zelim da imam neke neregularnosti pri zaradi od 500.000din mesecno (6mil god)\nMoje pitanje je vise bilo - da li mogu legalno iskoristiti ono sto mi je izgledalo na prvu loptu kao dozvoljeno - ako to nije nesto sto je legalno ok radicemo nesto drugo.\n[ Predrag Supurovic @ 07.08.2021. 22:46 ] @\nJa bih sad da prijavim oderatoru ovo vređanje, ali ček, pa ti si moderator....\n[ pctel @ 08.08.2021. 00:29 ] @\nNisam moderator, Ekonomija trenutno nema moderatora. Da ima,taj bi prvo obrisao tvoj nicim izazvani offtopic, pa onda i moju reakciju na isti.\nNe radi se o vredjanju nego decenijama star zargon:\nnapunio si gace = usro si se od straha = uplasen si od neceg\nA tekst poruke koji sam citirao tvrdi da si veoma uplasen. Mozda i nisi, ali onda uspesno glumis da jesi, eto. Odluci se, jesi muzicar, ili nisi muzicar? Tj. jesi se usr... pardon, uplasio, ili nisi.\n[ Jorgovan88 @ 08.08.2021. 00:48 ] @\nDruze znas o cemu se tu radi - da ti ja ili bilo ko otvorimo temu o npr dojenju ili porodjaju pojavice se pctel i jednostavno mi cemo shvatiti da je covek najbolji i u toj oblasti :)\n[ pctel @ 11.08.2021. 07:09 ] @\nPredrag je uvazeni clan foruma i prema njegovom znanju i iskustvu u nekoliko oblasti ja osecam veliko postovanje, u mnogo cemu je nekoliko stepenica iznad mene. Ali i takav covek kao i svaki drugi ima pravo da se uplasi, cak i kada ne postoji neki veliki razlog za strah. Moja neformalna komunikacija bi trebala da odrazava prijateljstvo (ne znamo se licno, ali se na forumu znamo duze od decenije). To sto je Pedja odreagovao kako je odreagovao je ljudski, cak mnogo blaze od onoga sto je na zalost posalo uobicajeno... Vreme u kojem zivimo tezi nekom totalitarizmu i jednoumlju, gde se i najmanja kritika dozivljava kao neprijateljstvo, tako da kada neko na moju kritiku odreaguje sa takvim stavom, ja to odavno ne shvatam licno, nego jednostavno, takvo je vreme, obicaj je da se tako odreaguje.\n[ Inicijator @ 15.10.2021. 12:16 ] @\nJa sam isto misljenja da je ovde vecina ljudi paranoicna, ne znam da li i sebe treba da ubrajam u takve. Ono sto je isto karakteristicno za nas narod jeste kontriranje ali i efekat krda.\nNa vise mesta je receno da osoba koja radi za ino klijentom ne moze da ima problem sa testom samostalnosti posto je sam propis uveden pre svega da bi se iskorenila praksa u zemlji gde su firme registrovane u Srbiji masovno vrsile zloupotrebe.\nSvi oni koji su zatvorili svoje preduzetnicke radnje i otvorili doo imaju u sebi tu neverovatnu potrebu da ostalima nabijaju na nos kako nisu svesni sta ih ocekuju ako ne urade isto.\n[ ilics @ 16.10.2021. 18:39 ] @\n@Jorgovan88 u slicnoj sam situaciji trenutno, ali sam odlucio da cu otvoriti i DOO.\nDOO jeste skuplji, ~ 30% troskova ce da ode na porez, ali budimo realni sve preko 6m je veoma dobra zarada sa veoma malim placenim porezom kao sto je pausal.\nJedino sto me interesuje posto smo se dotakli teme je sledece kako poreska posmatra vezu DOO/pausal iz ugla testa samostalnosti u vezi sledece situacije:\nRecimo imam 2 klijenta sa jednakim primanjima, da bih bio siguran za 2 TS kriterijuma 70% od ukupnog prihoda i 130 radnih dana, 6meseci bih fakturisao jednog klijenta na DOO drugog na pausal, a sledecih 6obratno. Sad da li poreska moze da posmatra to kao neku "utaju", tj. izbegavanje placanja, tj. da tvrdi da ja u stvari radim 130+ dana za klijenta ?\n[ bokinet @ 16.10.2021. 23:47 ] @\nDOO - Drustvo sa Organicenom Odgovornoscu\n- Dakle, nema testa samostalnosti.\n- Prilikom registracije DOO nije u sistemu PDV.\n- Nije bitan broj klijenata.\n- Na vreme samo placati doprinose i ostala poreska davanja kao i da su knjige u skladu sa nasim zakonima i to je cela mudrost.\n[ ilics @ 17.10.2021. 12:47 ] @\n@bokinet gde sam naveo da se TS odnosi na DOO. Lepo sam rekao kako ce se u tom slucaju TS gledati na pausalnu agenciju koja ce i dalje biti aktivna\n[ Whitewater @ 18.10.2021. 04:10 ] @\nNaravno da ne bi bio problem posto po USTAV-u Srbije drzava jamci slobodno preduzetnistvo i naravno da nema nikakvih problema da se tvoja zena registruje kao preduzetnik ili da i otvori DOO ili sve zajedno ili vise DOO-va.\nMedjutim, puno laksi nacin za optimizaciju poreza je bas DOO. O tome je pctel pisao vec na jednoj temi. Zahvaljujuci necemo sto se zove maksimalna osnovica za doprinose, a ona iznosi na mesecnom nivou petostruku prosecnu osnovicu u Srbiji nekih 400,000. Preko toga ne placas vise doprinose, vec samo porez na zaradu 10%. Dakle mozes sebi da lupis bonus na kraju godine i pojedes ceo profit firme...\nBlanko menica ?\nBlanko menica je fantastican instrument ako se ne zna tacna suma koja se obezbedjuje vec moze doci do varijacija na temu. Ona sigurno ne znaci da remitent moze da upise sumu koju hoce i isisa nekom sve pare sa racuna. ne ne. Taj koji koristi blanko menicu koristi je striktno prema ugovoru to znaci da on odredjuje da treba da se isplati recimo 120000 od cega je 110000 za ugovoren posao a 10000 ugovoren penal za kasnjenje jer tako stoji u ugovoru.\n[ Whitewater @ 18.10.2021. 04:13 ] @\nAko nastavis da radis kao sto si radio i ako padas sada pod TS padaces i dalje mozes da osnujes 10 DOO, dva u delaware 1 u Lihtenstajnu i 7 u Srbiji.\nHaha, ne mozes ti nastaviti sa agencijom kao pre pa reci, ali vidite osnovao sam DOO. To nema nikakve veze.\n[ Whitewater @ 18.10.2021. 04:31 ] @\niz kog razloga bi ovo bio problem ?\nAdvokatske kancelarije uglavnom imaju na istoj adresi registrovano nekoliko advakota koji su gle cuda svi pausalci i imaju istu delatnost, a neki imaju cak i isto prezime i to ne slucajno vec su bas otac i sin/kci, supruznici itd...\n[ ilics @ 19.10.2021. 07:56 ] @\n@Whitewater citas li ti ili?\nRecimo imam 2 klijenta sa jednakim primanjima, da bih bio siguran za 2 TS kriterijuma 70% od ukupnog prihoda i 130 radnih dana, 6meseci bih fakturisao jednog klijenta na DOO drugog na pausal, a sledecih 6obratno. Sad da li poreska moze da posmatra to kao neku "utaju", tj. izbegavanje placanja, tj. da tvrdi da ja u stvari radim 130+ dana za klijenta\nOvo je bilo pitanje, a ne ako otvorim DOO da odma prolazim TS\n[ Whitewater @ 19.10.2021. 10:23 ] @\nTreba prvo da vidiš koliko ti se isplati da fakturišeš 6 meseci na D.O.O pošto vidim da imaš frenetičan strah da ne ispadneš iz paušala pa brže bolje otvaraš d.o.o .\nInformiši se malo najpre o troškovima\n[ bokinet @ 19.10.2021. 10:24 ] @\nPogledati sta je napisano sa tvoje strane pa onda sta je odgovoreno.\nDakle sa DOO nema TS niti tih prepreka - sve ukratko receno ali... u daljim postovima vidim da nisi bas siguran sta hoces kao i da neke stvari pogresno posmatras i tumacis.\n[ Whitewater @ 19.10.2021. 10:28 ] @\nHaha dolazi inspekcija rada u IT firmu i pita a zašto ovaj nije prijavljen?\nPa on je doo\n[ Whitewater @ 19.10.2021. 10:35 ] @\nTS je naopako postavljen jer šta je ideja?\nDa se nateraju firme da prime u odnos Preduzetnike koji faktički rade za njih kao i da su radnici? Pa dobro ali onda treba TS da se primeni obratno tj na firmu a ne na preduzetnika.\nPo ustavu je preduzetništvo slobodno i šta kojiK državu briga što neki preduzetnik fakturiše samo jednoj firmi.\nZar nema nor proizvođača mleka malina koji sve isporučuju jednoj mlekari ili silosu? O Bože glupe li zemlje\n[ ilics @ 19.10.2021. 11:53 ] @\nda mi se ne isplati ne bih ni razmisljao o tome, ne vidim bilo gde sam naveo koliko ce me to kostati i bilo sta rekao o troskovima. Neka su mi troskovi u DOO 150% od prihoda, to uopste nije bilo relevantno za postavljeno pitanje.\nShvatam da ovo nije pravo mesto, a ti jos manje adekvatan sagovornik da dajes odgovore\n[ pctel @ 19.10.2021. 12:40 ] @\nNisi pratio pazljivo - pitanje je bilo sta ako poreski inspektor dodje u kontrolu u jednu od advokatskih radnji i utvrdi da zena preduzetnica na cijje se ime vodi nema pojma sta je rimsko pravo i ne razlikuje prekrsaj od krivicnog dela, a ima gomilu faktura za usluge koje je "izvrsila". Tada ce poreski inspektor postavljati pitanja i upisivati u zapisnik da preduzetnica nije umela da odgovori sve dok nesrecna zena ne izludi i potpise priznanje da ona nema veze sa tim vec je sve fiktivno. Tvoje pitanje je sta ako porodica od tri generacije advokata i 16 punoletnih clanova zivi i radi pod istim krovom (i svi su stvarno advokati). U tom slucaju nista, sve je po propisu.\n[ Whitewater @ 19.10.2021. 16:11 ] @\nsanse da nas par iz price bude ukeban otprilike su kao i da Srbija postane sredjena zemlja, znaci u domenu teorije.\nAli tvoj post ja gledam kao pedagoski, dakle da se malo ipak uozbilje. Recimo kad bane onaj inspektor iz Dimkove price da ne bude zena bas sa maramom na glavi i varjacom mesa po kazanu. Malo ipak da je obuci.\n[ pctel @ 19.10.2021. 16:56 ] @\nJa naprotiv mislim da ce zena ima 100% sanse da bude ukebana vec nakon 5 minuta kad se vidi da ne ume da odgovori ni na pitanja iz testa samostalnosti, ne zna ko su joj kupci, koliko dugo za koga i sta radi, ili ima li sa njima uopste neke ugovore i ako ima gde joj stoje itd. Naravno, sve to uz pretpostavku da par toliko optimisticno prihvati savete tipa "nema sanse" pa ne izdvoji 15 minuta dnevno za upoznavanje sa osnovama poslovanja. Tek uz tih 15 minuta sanse su mozda donekle sllicne tim kakve opisujes.\n[ Whitewater @ 19.10.2021. 17:05 ] @\nInspector u advokatskoj kancelariji to mi zvuci kao SF\n[ Whitewater @ 19.10.2021. 21:56 ] @\nmani se DOO i pausala to je za tebe visa matematika. Bolje se posveti napredovanju u SNS kad si se vec uclanio za 5 godina bices portparol.


Digitalne 3D geopodloge za veća gradska područja BiH | Gauss\nGauss sa zadovoljstvom objavljuje da je dobio projekat za digitalne 3D geopodloge za veća gradska područja Bosne i Hercegovine. Ovaj projekat je finansiran i naručen od strane BH Telecoma d.d. Sarajevo.\nZa potrebe planiranja i optimizacije 2G, 2.5G, 3.0G mreže kao i za potrebe planiranja i održavanja ostalih segmenata telekomunikaciskih sistema, potrebno je izraditi ažurne geopodloge, koje će omogućiti kvalitetan prikaz stvarnog stanja na terenu.\nNavedene geopodloge, svojim kvalitetom, sadržajem i ažurnošću će u potpunosti zadovoljiti potrebe modernog pristupa planiranju, projektovanju, izgradnji i održavanju telekomunikacione infrastrukure.Većina zemalja u okruženju već raspolažu sličnim visoko preciznim visinskim podacima i ažurnim ortofoto podlogama izrađenih za potrebe urbanog planiranja, katastra zemljišta ili projektovanja javne infrastrukture.\nU BiH će se ove geopodloge raditi korištenjem LIDAR tehnologije, koja omogućava snimanje velikih područja u veoma kratkom roku.\nLIDAR (engl. Light Detection And Ranging) je laserski skener koji obezbjeđuje visoku tačnost terenske predstave, kao i drugog pratećeg sadržaja (visine zgrada, šumskog pokrova, vodne površene). 3D model se dobija laserskim skeniranjem terena pomoću LIDAR-a iz aviona, uz precizno određivanje njegovih koordinata putem GPS-a, koji mjeri vertikalne otklone i udaljenosti do velikog broja tačaka raspoređenih na zemlji. Podaci snimanja se koriste za izradu 3D prikaza koji se može upotrijebiti za različite geodetske (izrada ortofotoa) i GIS svrhe. Većina aktuelnih geoinformacionih sistema, koji su uglavnom nastajali digitalizacijom postojećih karata su dvodimenzionalni. Brzi razvoj računarske tehnologije i metoda prikupljanja podataka, kao što su LIDAR, GPS i daljinska detekcija, omogućavaju da je izrada 3D GIS-ova sve više dostupna.\nU projektu se koristi slijedeća oprema i parametri:\nLidar : OPTECH ALTM Gemini\nKamera: APPLANIX DSS 322\nAvion : Canguro SF 600\nVisina leta: 2500 m\nSnimanje kamerom: u RGB rezolucijom GDS 37 cm\nSnimanje LIDAR-om: 1-2 tačke/m2.


Jesmo hakovani | Strana 2 | Poljoinfo\nDatum pokretanja 12 Sep 2013\nopet početna strana zeza.pristup na forum moguć samo direktno preko tema\nDa hakovani smo , ne ići na prvi izbor koji daje google ili na početnu stranicu , nego kao što kaže Pešut , okolo. ( ako ovo neko čita onda je prošao tako da naši komentrai nemaju veze , ali tek sad vidim)\nСтоји порука од неког хакера "Л" администратору да му је безбедност на ниском нивоу и да то закрпи иначе ће он да се врати!\nDa,i meni iskace ta poruka,al smo se snasli.\nJebeni Indijci,da izvinete...\nJa dosad nisam imao problema prilikom ulaska na forum kad god smo bili hakovani, ali u bookmarku mi je forum pod linkom http://poljoinfo.com/forum.php a ne http://poljoinfo.com/index.php\nMožda će ovo nekome pomoći ako ne daj Bože sledeći put bude hakovanja.\nImam ja slike kako je to izgledalo, ako ce biti od pomoci, mada ne verujem, samo poruka i potpis i to je to .\nHvala na ponudi za pomoć, ali je potrajalo pa smo i sami stigli da napravimo snimke, onako za uspomenu.\nReagovanja: Jugi i Mil\nbemti sitno zito a ja sam ubedjen bio da je neki beogradjanin iz dosade krenuo da zajebava nas seljake, al cim je haker L verovatno je neki pocetnik..... glumi badzu...ja sam za to da ako nastave da nas maltretiraju da se kao neprofitna organizacija udruzenih poljoprivrednika obratimo ministarstvu da nas stave pod zastitu, pa kud puklo da puklo, inace opet cu da naglasim: forum je exstra!!!\nAko su upadi ucestali malo doraditi skriptu i zabraniti upload slika dok ne proveri administrator i naravno obavezno raditi bekap. Mada verujem da je ovaj moj komentar suvisan pored agilne administracije.\nSlike se postavljaju sa servisa sa strane ( fotkica i dodaj uglavnom )


Svaka decenija sve toplija: "Smak svijeta zbog globalnog otopljavanja nije naučna priča" | BL Portal\nSvaka decenija sve toplija: “Smak svijeta zbog globalnog otopljavanja nije naučna priča”\n20. Avgusta 2020. 11:42\n“Smak svijeta zbog globalnog otopljavanja nije naučna, već politička priča. Dokazano je da naša planeta ciklično prolazi kroz toplije i hladnije periode. Vrućine nalik današnjim zabiljžene su četrdesetih i pedesetih godina prošlog vijeka, pa čovečanstvo nije izumrlo. Klimatolog Majkl Man, koji sada šalje panične poruke, svojevremeno je radio pri Međuvladinom panelu za klimatske promjene i tvrdio da je temperatura naglo porasla tokom poslednjih 100 godina. Kasnija istraživanja su potpuno opovrgla te tvrdnje i njegovi podaci se više nisu pojavljivali”, kaže profesor dr Vladan Ducić, prenose Novosti.\n“Te informacije su tačne, ali djelimično, pa kod laika stvaraju iskrivljenu sliku. Ako posmatrate rezultate sa meteoroloških stanica, koje imaju mjerenja duža od 150 godina, morate da imate u vidu da su one sagrađene u prirodi, a danas se uglavnom nalaze u gradovima koji su ‘ostrva toplote’ gdje je temperatura po nekoliko stepeni viša u odnosu na okolinu. Meteorološkim stanicama nisu pokriveni ni veliki dijelovi svjetskog kopna, ni okeani koji čine 70 odsto površine Zemlje. Zato ti podaci ne mogu da budu relevantni za donošenje zaključaka za cijelu planetu”, objašnjava prof. dr Ducić.\n“Podaci satelitskih mjerenja pokazuju da nema dramatičnog zagrevanja. Od 1979. temperatura na planeti je porasla za samo 0,14 stepeni, pri čemu je postojala i pauza od 1998. do 2014. kada nije bilo većih promjena. Tek kasnije počinje manji porast”, kaže prof. dr Ducić.\n“Na primjer, satelitska merenja pokazuju da se najveći skok temperature dogodio u sjevernoj polarnoj oblasti, što je u skladu s modelima antropogenog uticaja na atmosferu i stvaranja efekta staklene bašte. Istovremeno, podaci pokazuju i da u oblasti oko Južnog pola temperatura opada, što nije u skladu sa dominantnom pričom o globalnom zagrijavanju. Iz nekog razloga o ovome se ćuti, a u prvi plan se guraju oni koji podupiru vladajuću priču o staklenoj bašti. Bojim se da nauka počinje da liči na dogmu, u kojoj se odbacuju istinite činjenice koje ne odgovaraju nečijim ciljevima. Cela priča o klimatskim promenama dobila je značajnu političku konotaciju, koja možda ima pozadinu u kvotama dozvoljene emisije ugljen-dioksida”, konstatuje prof. dr Ducić.\nTags: Klimatolog, Naučno otopljavanje, Smak svijeta\nČetvoro izgubilo bitku za život: Koronom zaraženo još 146 osoba u Srpskoj\nObećana zemlja – posao iz snova! Četiri radna dana i 1.200 evra mjesečno


Ješić: Ministarstvo poljoprivrede ne zna šta radi | Novinska agencija Beta\nEKONOMIJA | 10.04.2020 09:30 > 10.04 09:30\nJešić: Ministarstvo poljoprivrede ne zna šta radi\nBivši vojvodjanski sekretar za poljoprivredu Goran Ješić izjavio je da Ministarstvo poljoprivrede, šumarstva i vodoprivrede Srbije "ne zna šta radi" i da je svojim potezima "prilično zakomplikovala položaj zemljoradnika i stočara".\nOn je u razgovoru za "Al Džaziru" rekao da je ministarstvo uvelo "veoma komplikovane mere i procedure za dobijanje dozvole za kretanje tokom 'policijskog časa'", što je dovelo do toga da je samo manji broj poljopivrednika dobio ovu dozvolu.\nJešić je upozorio da veliki udarac vojvodjanskoj poljoprivredi predstavlja činjenica da je svim starijima od 65 godina zabranjeno da napuštaju svoje domove tokom celog dana i ukazuje na to da su u AP Vojvodini nosioci velikog broja gazdinstava upravo ljudi starije dobi, te da će ta gazdinstva imati ozbiljne probleme ukoliko im Vlada pod hitno ne omogući slobodno kretanje.\n"Ukoliko se ovi problemi ne otklone, sigurno je da ćemo ove godine imati značajan problem sa prinosima koji treba da pristignu tokom rane jeseni", kaže Ješić.\nOn smatra da je potrebno da Vlada pod hitno liberalizuje kretanje poljoprivrednika, a da za nesmetano kretanje "bude dovoljna samo kopija poslednjeg rešenja o poljoprivrednom gazdinstvu".\nOn je kritikovao i Vladu Srbije što je u ekonomskim merama za otklanjanje posledica pandemija korona virusa, kako je ocenio "ignorisala poljoprivredu i poljoprivredna gazdinstva".


Podneta žalba Ustavnom sudu na izbor Džaferija - 10.05.2017, Sputnik Srbija\nTodor Petrov, predsednik Svetskog makedonskog kongresa, koji mediji na albanskom jeziku smatraju nacionalističkom organizacijom, podneo je zahtev za ocenu... 10.05.2017, Sputnik Srbija\nvesti, svet, taljat džaferi, svetski makedonski kongres, ustavni sud makedonije, region\n12:37 10.05.2017 (Osveženo: 03:43 26.08.2021)\n© Foto : youtube/dejan miceskiTalat Džaferi\nTodor Petrov, predsednik Svetskog makedonskog kongresa, koji mediji na albanskom jeziku smatraju nacionalističkom organizacijom, podneo je zahtev za ocenu ustavnosti odluke o izboru Talata Džaferija, iz albanske partije DUI, za predsednika Sobranja, preneo je skopski „Portalb“.\nOn je rekao da je inicijativu predao Ustavnom sudu Makedonije, jer u tom kongresu smatraju da izbor Džaferija nije legitiman i da se on lažno predstavlja kao predsednik Sobranja.\n9 Maj 2017, 20:55\nInače, odluka o izboru Džaferija za predsednika Sobranja juče je zvanično objavljena u Službenom glasniku i od tada je počeo da teče rok od 10 dana u kojem predsednik Đorđe Ivanov treba da odluči da li će da dodeli mandat za sastav nove Vlade lideru SDSM Zoranu Zaevu.\nIz SDSM su ranije danas saopštili da Ivanov nema razloga da čeka istek tog roka, već da bi odluku o davanju mandata Zaevu trebalo da donese što pre kako bi se formirala Vlada, koja bi odmah otpočela sa primenom programa i sprovođenjem neophodnih reformi.\nSvetski makedonski kongres\nUstavni sud Makedonije